ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭୟଭୀତ ନହେବା ଏବଂ ଅନାବଶ୍ୟକ ଯାତ୍ରା ଏଡ଼ାଇବାକୁ ପ୍ରଧାନମନ୍ତ୍ରୀଙ୍କ ପରାମର୍ଶ
• ଡାକ୍ତରଙ୍କ ପରାମର୍ଶ ମାନିବା ଲାଗି କହିଲେ ପ୍ରଧାନମନ୍ତ୍ରୀ
• ନାଗରିକମାନଙ୍କୁ ନିରନ୍ତର ସେବା ଯୋଗାଉଥିବା ଆଇଟି ପେସାଦାର ଓ କର୍ମଚାରୀଙ୍କୁ ପ୍ରଶଂସା
ଭୟଭୀତ ନହେବା ଏବଂ ଅନାବଶ୍ୟକ ଯାତ୍ରା ଏଡ଼ାଇବା ଲାଗି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ନିବେଦନ କରିଛନ୍ତି । ଡାକ୍ତରଙ୍କ ପରାମର୍ଶ ମାନିବା ଲାଗି ସମସ୍ତଙ୍କୁ କହିବା ସହିତ ପ୍ରଧାନମନ୍ତ୍ରୀ କହିଛନ୍ତି ଯେ ଯେଉଁମାନେ ଘରେ କ୍ୱାରେଂଟାଇନ  ଲାଗି କୁହାଯାଇଛି ସେମାନେ ତାହା ପାଳନ କରନ୍ତୁ ।
ଏକାଧିକ ଟ୍ୱିଟ ଜରିଆରେ ପ୍ରଧାନମନ୍ତ୍ରୀ କହିଛନ୍ତି, “ଭୁଲିବେ ନାହିଁ-ସତର୍କ ରହିବେ ଭୟଭୀତ ନୁହେଁ! କେବଳ ଘର ଭିତରେ ରହିବା ଜରୁରି ନୁହେଁ ଆପଣ ରହୁଥିବା ସହର ଓ ନଗର ମଧ୍ୟରେ ରହିବା ମଧ୍ୟ ଜରୁରି । ଅନାବଶ୍ୟକ ଯାତ୍ରା ଆପଣଙ୍କୁ କିମ୍ବା ଅନ୍ୟମାନଙ୍କୁ ସହାୟକ ହେବ ନାହିଁ । ଏପରି ସମୟରେ, ଆମ ପକ୍ଷରୁ ପ୍ରତ୍ୟେକ ଛୋଟିଆ ପଦକ୍ଷେପ ଏକ ବଡ଼ ପ୍ରଭାବ ପକାଇବ ।
ଏହି ସମୟରେ ଡାକ୍ତର ଓ ପ୍ରଶାସନର ପରାମର୍ଶକୁ ଆମେ ମାନିବା ଉଚିତ । ଘରେ ଅଲଗା ହୋଇ ରହିବା ଲାଗି ଯେଉଁମାନଙ୍କୁ କୁହାଯାଇଛି, ସେମାନେ ଦୟାକରି ନିର୍ଦ୍ଦେଶ ମାନନ୍ତୁ ବୋଲି ମୁଁ ଅନୁରୋଧ କରୁଛି । ଏହା ଆପଣମାନଙ୍କୁ ଆପଣଙ୍କ ବନ୍ଧୁ ଓ ପରିବାରକୁ ସୁରକ୍ଷିତ ରଖିବ” ।
ନାଗରିକମାନଙ୍କୁ ସେବା ଯୋଗାଉଥିବା ଆଇଟି ପେସାଦାର ଏବଂ କର୍ମଚାରୀଙ୍କୁ ପ୍ରଶଂସା କରି ପ୍ରଧାନମନ୍ତ୍ରୀ କହିଥିଲେ ଯେ କୋଭିଡ-19 ମୁକାବିଲା କ୍ଷେତ୍ରରେ ଉଲ୍ଲେଖନୀୟ ଭୂମିକା ପାଇଁ ଆଗାମୀ ବର୍ଷଗୁଡ଼ିକରେ ସେମାନେ ସ୍ମରଣୀୟ ହୋଇ ରହିବେ ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଥିଲେ, “ସେମାନେ ନାୟକ, ସେମାନେ ଅସାଧାରଣ ବ୍ୟକ୍ତିତ୍ୱ ଯେଉଁମାନଙ୍କ ଉଲ୍ଲେଖନୀୟ ଭୂମିକା ଆଗାମୀ ଦିନରେ ସ୍ମରଣୀୟ ହୋଇ ରହିବ ।”
ସମ୍ପୂର୍ଣ୍ଣ ଠିକ! ଭାରତ ଆମର ଆଇଟି ପେସାଦାରମାନଙ୍କୁ ନେଇ ଗର୍ବିତ । ସେମାନେ ନାଗରିକମାନଙ୍କୁ ନିଃସ୍ୱାର୍ଥପର ସେବା ଯୋଗାଉଛନ୍ତି । ନବୋନ୍ମେଷକାରୀ ଏବଂ ପେସାଦାରମାନଙ୍କ ସମୁଦାୟ କୋଭିଡ-19 ମୁକାବିଲାରେ ଗୁରୁତ୍ୱପୂର୍ଣ୍ଣ ଭୂମିକା ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମରାଠାୱାଡା ମୁକ୍ତି ଦିବସରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମରାଠାୱାଡା ମୁକ୍ତି ଦିବସରେ ଶୁଭେଚ୍ଛା ଜଣାଇଛନ୍ତି ।
ସ୍ୱାଧୀନତା ସଂଗ୍ରାମରେ ନିଜ ଜୀବନକୁ ଉତ୍ସର୍ଗ କରିଥିବା ସଂଗ୍ରାମୀଙ୍କ ଅଦମ୍ୟ ଉତ୍ସାହ ଏବଂ ବୀରତାକୁ ସେ ମନେ ପକାଇଛନ୍ତି ।
ଏକ ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ମରାଠାୱାଡା ମୁକ୍ତି ଦିବସର ଶୁଭେଚ୍ଛା । ସ୍ୱାଧୀନତା ସଂଗ୍ରାମରେ ନିଜ ଜୀବନକୁ ଉତ୍ସର୍ଗ କରିଥିବା ସମସ୍ତ ସଂଗ୍ରାମୀଙ୍କ ଅଦସ୍ୟ ଉତ୍ସାହ ଓ ସାହସିକତାକୁ ମରାଠାୱାଡା ମନେ ପକାଉଛି । ଏହି ଭୂମି ଏବଂ ଏଠାକାର ଲୋକଙ୍କ ପ୍ରତି ସେମାନଙ୍କ ଦୃଢ଼ ପ୍ରତିବଦ୍ଧତା ଇତିହାସର ଗତିପଥ ସୃଷ୍ଟି କରିଛି । ସେମାନଙ୍କ ବୀରତା ଏବଂ ବଳିଦାନ ଆମକୁ ପ୍ରେରଣା ଯୋଗାଇବାରେ ଲାଗିଛି’ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
‘ଏକ ଭାରତ ଶ୍ରେଷ୍ଠ ଭାରତ’ର ସ୍ଵପ୍ନ ସାକାର ନିମନ୍ତେ ପଦ୍ଧତି ଓ ପ୍ରକ୍ରିୟାକୁ ମଜବୁତ କରିବାକୁ ହେବ – କହିଲେ ପ୍ରଧାନମନ୍ତ୍ରୀ
ଦେଶବ୍ୟାପୀ ସମନ୍ଵିତ ସେବା ଯୋଗୁଁ ‘ନ୍ୟୁନତମ ସରକାର – ଅଧିକତମ ପ୍ରଶାସନ’ ହେଉଛି ସୁନିଶ୍ଚିତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶର ପ୍ରଥମ ଚାଳକବିହୀନ ମେଟ୍ରୋ ଟ୍ରେନ ଆଜି ଉଦଘାଟନ କରିବା ସହ ଏୟାର ଏକ୍ସପ୍ରେସ ଲାଇନ, ଦିଲ୍ଲୀ ମେଟ୍ରୋ ନ୍ୟାସନାଲ କମନ ମୋବିଲିଟି କାର୍ଡର ସମ୍ପ୍ରସାରଣକୁ ମଧ୍ୟ ଉଦଘାଟନ କରିଛନ୍ତି । ଏହି କାର୍ଡ ଗତବର୍ଷ ଅହମ୍ମଦାବାଦରେ ଆରମ୍ଭ କରାଯାଇଥିଲା । ଏହି ଉଦଘାଟନ ଅବସରରେ ଶ୍ରୀ ମୋଦୀ ‘ମିନିମମ ଗଭର୍ଣ୍ଣମେଣ୍ଟ ଆଣ୍ଡ ମ୍ୟାକ୍ସିମମ ଗଭର୍ଣ୍ଣାନ୍ସ’ ଅର୍ଥାତ ପଦ୍ଧତି ଓ ପ୍ରକ୍ରିୟାକୁ ସମନ୍ଵିତ କରି ‘ଏକ ଭାରତ ଶ୍ରେଷ୍ଠ ଭାରତ’ର ଲକ୍ଷ୍ୟ ହାସଲ ଉପରେ ଗୁରୁତ୍ଵାରୋପ କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ, ଉନ୍ନତମାନର ସୁବିଧା ସୁଯୋଗ ସହ ଆଧୁନିକୀକରଣକୁ ମଧ୍ୟ ଗୁରୁତ୍ୱ ଦିଆଯିବା ଉଚିତ । ଜାତୀୟ ସ୍ତରରେ କମନ ମୋବିଲିଟି କାର୍ଡ ଏ ଦିଗରେ ଏକ ବଡ ପଦକ୍ଷେପ । ଏହି ଗୋଟିଏ କାର୍ଡ ଭ୍ରମଣକାରୀମାନଙ୍କୁ ଯେକୌଣସି ପରିବହନ ମାଧ୍ୟମରେ ଯାତାୟାତ କଲେ ମଧ୍ୟ ସହାୟତା ଯୋଗାଇଦେବ ।
କମନ ମୋବିଲିଟି କାର୍ଡର ଅନ୍ୟ ଦୃଷ୍ଟାନ୍ତ ଦେଇ ଶ୍ରୀ ମୋଦୀ କହିଛନ୍ତି ଯେ, ସମସ୍ତ ପଦ୍ଧତି ଓ ପ୍ରକ୍ରିୟାକୁ ସମନ୍ଵିତ କରି ଜୀବନଧାରଣର ସୁଗମତାକୁ ଉନ୍ନତ କରିହେବ । ପଦ୍ଧତିକୁ ମଜବୁତ କରି ଦେଶକୁ ଅଧିକ ସୁସଂଯତ କରାଯାଉଛି । “ଗୋଟିଏ ଦେଶ, ଗୋଟିଏ ମୋବିଲିଟି କାର୍ଡ” ଭଳି ଆମ ସରକାର ଗତବର୍ଷଗୁଡିକରେ ଦେଶର ପଦ୍ଧତିକୁ ସମନ୍ଵିତ କରିବା ନେଇ ଅନେକ କାର୍ଯ୍ୟ କରିଛି ।
ଗୋଟିଏ ଦେଶ ଗୋଟିଏ ଫାଷ୍ଟଟ୍ୟାଗ ଦେଶବ୍ୟାପୀ ରାଜ୍ୟଗୁଡିକରେ ଭ୍ରମଣକୁ ସିମଲେସ କରିଛି । ଏହା ଯାତ୍ରୀମାନଙ୍କୁ ଭିଡ ଓ ବିଳମ୍ଭରୁ ରକ୍ଷା କରୁଛି । ଗୋଟିଏ ଟିକସ ବା ଜିଏସଟି ଟିକସ ପଦ୍ଧତିରେ ଥିବା ଅଡୁଆକୁ ଶେଷ କରି ଦେଶରେ ଏକକ ଟିକସ ବ୍ୟବସ୍ଥା ଆଣିବାରେ ସହାୟକ ହୋଇଛି । ଗୋଟିଏ ଦେଶ, ଗୋଟିଏ ପାୱାରଗ୍ରୀଡ ଦେଶର ସବୁ ଅଞ୍ଚଳକୁ ପର୍ଯ୍ୟାପ୍ତ ଓ ନିରବଛିନ୍ନ ବିଦ୍ୟୁତ ଶକ୍ତି ଯୋଗାଇ ପାରିଛି । ଶକ୍ତି ଅପଚୟ ମଧ୍ୟ ରୋକାଯାଇପାରିଛି ।
ଗୋଟିଏ ଦେଶ ଗୋଟିଏ ଗ୍ୟାସ ଗ୍ରୀଡ ସିମ ବିହୀନ ଗ୍ୟାସ ସଂଯୋଗ ଦେଶର କେତେକ ଅଞ୍ଚଳକୁ ସୁନିଶ୍ଚିତ କରାଯାଇଛି । ଯେଉଁଠି ଗ୍ୟାସ ଭିତ୍ତିକ ଜୀବନ ଓ ଅର୍ଥନୀତି ଏକ ସ୍ଵପ୍ନ ଭଳି ଆଗରୁ ଲାଗୁଥିଲା । ଗୋଟିଏ ଦେଶ, ଗୋଟିଏ ସ୍ୱାସ୍ଥ୍ୟ ବୀମା ଯୋଜନା ଯଥା ଆୟୁଷ୍ମାନ ଭାରତ ଯାହାଦ୍ୱାରା ଦେଶର ଯେକୌଣସି ସ୍ଥାନରେ ଦେଶବାସୀ ତାହାର ସୁବିଧା ହାସଲ କରିପାରୁଛନ୍ତି । ଗୋଟିଏ ଦେଶ, ଗୋଟିଏ ରାସନ କାର୍ଡ ଯୋଜନା ଯୋଗୁଁ ଦେଶର ଯେଉଁ ସ୍ଥାନକୁ ଗଲେ ମଧ୍ୟ ନାଗରିକମାନଙ୍କୁ ନୂଆ ରାସନ କାର୍ଡ ତିଆରି ପାଇଁ ଅସୁବିଧାର ସମ୍ମୁଖୀନ ହେବାକୁ ପଡୁନାହିଁ । ସେହିପରି ଦେଶ ନୂତନ କୃଷିଗତ ସଂସ୍କାର ଓ ଇ-ନାମ ଭଳି ବ୍ୟବସ୍ଥା ଯୋଗୁଁ ଗୋଟିଏ ଦେଶ, ଗୋଟିଏ କୃଷି ବଜାର ରାସ୍ତାରେ ଅଗ୍ରସର ହେଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତୁର୍କୀରେ ଭୂକମ୍ପଜନିତ ପ୍ରାଣହାନୀରେ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ତୁର୍କୀରେ ଭୂକମ୍ପଜନିତ ପ୍ରାଣହାନୀ ଓ ସମ୍ପତ୍ତି ନଷ୍ଟ ଘଟଣାରେ ଗଭୀର ଶୋକ ବ୍ୟକ୍ତ କରିଛନ୍ତି ।
ତୁର୍କୀ ରାଷ୍ଟ୍ରପତିଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ତୁର୍କୀରେ ଭୂକମ୍ପଜନିତ ପ୍ରାଣହାନୀ ଓ ସମ୍ପତ୍ତି ନଷ୍ଟ ଯୋଗୁଁ ବ୍ୟଥିତ । ଶୋକସନ୍ତପ୍ତ ପରିବାରଗୁଡିକୁ ସମବେଦନା । ଆହତମାନଙ୍କ ଦ୍ରୁତ ଆରୋଗ୍ୟ କାମନା । ତୁର୍କୀବାସୀଙ୍କ ସହ ଭାରତ ଦୃଢତାର ସହ ଉପସ୍ଥିତ ରହିଛି ଏବଂ ଏହି ଦୁଃଖଦ ଘଟଣାର ମୁକାବିଲା ପାଇଁ ସମସ୍ତ ପ୍ରକାର ସହାୟତା କରିବାକୁ ପ୍ରସ୍ତୁତ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି20 ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ପ୍ରାରମ୍ଭିକ ବିବୃତ୍ତି
ୟୋର ହାଇନେସ୍
ଏକ୍ସିଲେନ୍ସିସ୍,
ନମସ୍କାର!
ଔପଚାରିକ କାର୍ଯ୍ୟକ୍ରମ ଆରମ୍ଭ କରିବା ପୂର୍ବରୁ, ଆମ ସଭିଙ୍କ ପକ୍ଷରୁ କିଛି ସମୟ ପୂର୍ବେ ମରକ୍କୋରେ ଆସିଥିବା ଭୂମିକମ୍ପ ଦ୍ବାରା ପ୍ରଭାବିତ ଲୋକମାନଙ୍କ ପ୍ରତି ମୋର ଆନ୍ତରିକ ସମବେଦନା ଜଣାଇବାକୁ ଚାହୁଁଛି।
ଆମେ ପ୍ରାର୍ଥନା କରୁଛୁ ଯେ ସମସ୍ତ ଆହତ ଲୋକମାନେ ଶୀଘ୍ର ସୁସ୍ଥ ହୁଅନ୍ତୁ। ଏହି କଠିନ ସମୟରେ ସମଗ୍ର ବିଶ୍ବ ସମୁଦାୟ ମରକ୍କୋ ସହିତ ରହିଛି ଏବଂ ଆମେ ତାଙ୍କୁ ସବୁ ପ୍ରକାର ସହାୟତା ଦେବା ପାଇଁ ପ୍ରସ୍ତୁତ ଅଛୁ।
ୟୋର ହାଇନେସ୍
ଏକ୍ସିଲେନ୍ସିସ୍,
ଜି-20 ର ଅଧ୍ୟକ୍ଷ ଭାବରେ, ଭାରତ ଆପଣ ସଭିଙ୍କୁ ହାର୍ଦ୍ଦିକ ସ୍ବାଗତ କରୁଛି। ଏହି ସମୟରେ ଯେଉଁ ସ୍ଥାନରେ ଆମେ ଏକତ୍ରିତ ହୋଇଛୁ, ଏଠାରୁ ମାତ୍ର ଅଳ୍ପ କିଛି କିଲୋମିଟର ଦୂରରେ ପ୍ରାୟ ଅଢ଼େଇ ହଜାର ବର୍ଷ ପୁରୁଣା ଏକ ସ୍ତମ୍ଭ ଲାଗିଛି।
ଏହି ସ୍ତମ୍ଭରେ ପ୍ରାକୃତ ଭାଷାରେ ଲେଖା ଯାଇଛି –
‘‘ହେବମ୍ ଲୋକସା ହିତମୁଖେ ତି,
ଅଥ ଇୟମ ନାତିସୁ ହେବମ’’
ଅର୍ଥାତ୍,
ମାନବତାର କଲ୍ୟାଣ ଏବଂ ସୁଖ ସର୍ବଦା ସୁନିଶ୍ଚିତ କରାଯିବା ଉଚିତ୍।
ଅଢ଼େଇ ହଜାର ବର୍ଷ ପୂର୍ବରୁ, ଭାରତର ଭୂମି ଏହି ବାର୍ତ୍ତା ସମଗ୍ର ବିଶ୍ବକୁ ପ୍ରଦାନ କରିଥିଲା।
ଆସନ୍ତୁ, ଏହି ବାର୍ତ୍ତାକୁ ମନେ ପକାଇବା, ଏହି ଜି-20 ସମିଟ୍ କୁ ଆମେ ଆରମ୍ଭ କରିବା। ଏକବିଂଶ ଶତାବ୍ଦୀର ଏହି ସମୟ, ସମଗ୍ର ବିଶ୍ବକୁ ନୂତନ ଦିଗ ଦେଖାଉଥିବା ଏକ ମହତ୍ତ୍ବପୂର୍ଣ୍ଣ ସମୟ ଅଟେ।
ଏହା ସେହି ସମୟ ଅଟେ, ଯେତେବେଳେ ବର୍ଷ ବର୍ଷ ଧରି ଥିବା ଆହ୍ବାନ, ଆମଠାରୁ ନୂତନ ସମାଧାନର ଆଶା କରୁଛି।
ଏବଂ ଏଥିପାଇଁ, ଆମେ ମାନବ କୈନ୍ଦ୍ରିକ ନୀତି ସହିତ ଆମର ସମସ୍ତ ଦାୟୀତ୍ବକୁ ତୁଲାଇ ଆଗକୁ ବଢ଼ିବାକୁ ହେବ।
ବନ୍ଧୁଗଣ,
କୋଭିଡ୍-19 ପରେ ବିଶ୍ବରେ ଏକ ବହୁତ ବଡ଼ ସଙ୍କଟ ବିଶ୍ବାସରେ ଅଭାବ ଦେଖା ଯାଇଛି। ଯୁଦ୍ଧ, ଏହି ବିଶ୍ବାସର ଅଭାବକୁ ଆହୁରି ଅଧିକ କରିଛି। ଯେତେବେଳେ ଆମେ କୋଭିଡକୁ ହରାଇ ପାରିଛୁ, ସେତେବେଳେ ଆମେ ଏହି ପାରସ୍ପରିକ ବିଶ୍ବାସରେ ଆସିଥିବା ଏହି ସଙ୍କଟ ଉପରେ ମଧ୍ୟ ବିଜୟ ଲାଭ କରିପାରିବା।
ଆଜି ଜି-20 ର ଅଧ୍ୟକ୍ଷ ଭାବରେ ଭାରତ ସମଗ୍ର ବିଶ୍ବକୁ ଆହ୍ବାନ କରୁଛି ଯେ, ଆମେ ମିଳିମିଶି ସର୍ବ ପ୍ରଥମେ ଏହି ଗ୍ଲୋବାଲ୍ ଟ୍ରଷ୍ଟ ଡେଫିସିଟ୍ କୁ ଏକ ବିଶ୍ବାସ, ଏକ ଭରସାରେ ରୂପାନ୍ତରିତ କରିବା। ଏହା ହେଉଛି ଆମେ ସଭିଏଁ ମିଳିମିଶି ଏକାଠି ଚାଲିବାର ସମୟ।
ଏବଂ ଏଥିପାଇଁ, ‘‘ସବକା ସାଥ୍, ସବକା ବିକାଶ, ସବକା ବିଶ୍ବାସ ଏବଂ ସବକା ପ୍ରୟାସ’’ ର ମନ୍ତ୍ର ଆମ ସଭିଙ୍କ ପାଇଁ ଏକ ପଥ ପ୍ରଦର୍ଶକ ହୋଇପାରେ।
ବିଶ୍ବ ଅର୍ଥବ୍ୟବସ୍ଥାରେ ଅନିଶ୍ଚିତତା ହେଉ,
ଉତ୍ତର ଓ ଦକ୍ଷିଣର ଡିଭାଇଡ୍ ହେଉ,
ପୂର୍ବ ଓ ପଶ୍ଚିମର ଦୂରତା ହେଉ
ଖାଦ୍ୟ, ଇନ୍ଧନ ଏବଂ ସାରର ପରିଚାଳନା ହେଉ,
ଆତଙ୍କବାଦ ଏବଂ ସାଇବର ସିକ୍ୟୁରିଟି ହେଉ,
ହେଲ୍ଥ, ଏନର୍ଜି ଏବଂ ୱାଟର ସିକ୍ୟୁରିଟି ହେଉ,
ବର୍ତ୍ତମାନ ଠାରୁ, ଆଗାମୀ ପୀଢ଼ି ପାଇଁ, ଆମେ ଏହି ଆହ୍ବାନର ଉପଯୁକ୍ତ ସମାଧାନ ଦିଗରେ ବଢ଼ିବାକୁ ହିଁ ହେବ।
ବନ୍ଧୁଗଣ,
ଭାରତର ଜି-20 ଅଧ୍ୟକ୍ଷତା, ଦେଶ ଭିତରେ ଏବଂ ଦେଶ ବାହାରେ ଇନ୍କ୍ଲୁଜନର ‘‘ସଭିଙ୍କ ସହଯୋଗ’’ ର ପ୍ରତୀକ ହୋଇଛି। ଭାରତରେ ଏହା ପିପୁଲ୍ସ ଜି-20 ହୋଇଛି। କୋଟି କୋଟି ଭାରତୀୟମାନେ ଏଥିରେ ସାମିଲ୍ ହୋଇଛନ୍ତି। ଦେଶର 60 ରୁ ଅଧିକ ସହରରେ 200 ରୁ ଅଧିକ ବୈଠକ ହୋଇଛି।
ସଭିଙ୍କ ସହଯୋଗର ଭାବନା ଦ୍ବାରା ହିଁ ଭାରତ ପ୍ରସ୍ତାବ ରଖିଥିଲା ଯେ ଆଫ୍ରିକାନ୍ ୟୁନିୟନ କୁ ଜି-20 ର ସ୍ଥାୟୀ ସଦସ୍ୟତା ଦିଆଯାଉ। ମୋର ବିଶ୍ବାସ ଯେ ଏହି ପ୍ରସ୍ତାବ ଉପରେ ଆମ ସଭିଙ୍କର ସହମତି ରହିଛି।
ଆପଣ ସଭିଙ୍କ ସହମତି ଦ୍ବାରା, ପରବର୍ତ୍ତୀ କାର୍ଯ୍ୟକ୍ରମ ଆରମ୍ଭ କରିବା ପୂର୍ବରୁ, ମୁଁ ଆଫ୍ରିକାନ ୟୁନିୟନଙ୍କ ଅଧ୍ୟକ୍ଷଙ୍କୁ ଜି-20 ର ସ୍ଥାୟୀ ସଦସ୍ୟ ଭାବରେ ନିଜର ସ୍ଥାନ ଗ୍ରହଣ କରିବା ପାଇଁ ଆମନ୍ତ୍ରିତ କରୁଛି।
BS
(
ଶକ୍ତି ମନ୍ତ୍ରଣାଳୟ
ଅମ୍ଫନ ବାତ୍ୟା ମୁକାବିଲା ପାଇଁ ଶକ୍ତି ମନ୍ତ୍ରଣାଳୟ ପକ୍ଷରୁ ଯଥେଷ୍ଟ ବ୍ୟବସ୍ଥା
• ପୋସୋକୋର ଏନଏଲଡିସି ଏବଂ ଇଆରଏଲଡିସିକୁ ମୁଖ୍ୟ ନିୟନ୍ତ୍ରଣ କେନ୍ଦ୍ର ଭାବେ ଚୟନ କରାଗଲା
• ଗୁରୁତ୍ବପୂର୍ଣ୍ଣ ସ୍ଥାନରେ ଜରୁରିକାଳୀନ ପୁନରୁଦ୍ଧାର ବ୍ୟବସ୍ଥା ଓ ଯଥେଷ୍ଟ ମାନବ ସମ୍ବଳ ମୁତୟନ
ଆସନ୍ତାକାଲି ଅର୍ଥାତ 20.5.20 ଅପରାହ୍ଣରେ ଅମ୍ଫନ ମହାବାତ୍ୟା ପଶ୍ଚିମବଙ୍ଗ ଓ ଓଡ଼ିଶା ଉପକୂଳରେ ସ୍ଥଳଭାଗରେ ମାଡ଼ ହେବାର ସମ୍ଭାବନା ରହିଛି । ଏଥିଯୋଗୁ ପ୍ରଭାବିତ ହେବାକୁ ଥିବା ବିଦ୍ୟୁତ ଯୋଗାଣ ବ୍ୟବସ୍ଥାକୁ ପୁନଃ କାର୍ଯ୍ୟକ୍ଷମ କରିବା ଲାଗି ଭାରତ ସରକାରଙ୍କ ଶକ୍ତି ମନ୍ତ୍ରଣାଳୟ ପକ୍ଷରୁ ଯଥେଷ୍ଟ ବ୍ୟବସ୍ଥା/ପ୍ରସ୍ତୁତି କରାଯାଇଥିବା କୁହାଯାଇଛି । ମନ୍ତ୍ରଣାଳୟ ପକ୍ଷରୁ ସ୍ଥିତି ଉପରେ ନିରନ୍ତର ଦୃଷ୍ଟି ରଖାଯାଇଛି ଏବଂ ସମସ୍ତ ଅଂଶୀଦାର ଯଥା ରାଜ୍ୟ ସରକାର ଏବଂ ସେମାନଙ୍କ ବିଦ୍ୟୁତ କମ୍ପାନୀ, ଜେନେରେଟର ଓ ବିତରଣ କମ୍ପାନୀ, ଗ୍ରୀଡ ଅପରେଟର ଓ ସାମଗ୍ରୀ ଯୋଗାଣ ଉତ୍ପାଦନକାରୀଙ୍କ ସହିତ ନିୟମିତ ସମନ୍ଵୟ ରକ୍ଷା କରାଯାଉଛି।
ପୋସେକୋର ନ୍ୟାସନାଲ ଲୋଡ ଡେସପ୍ୟାଚ ସେଣ୍ଟର  ଏବଂ ପୂର୍ବାଞ୍ଚଳ ଲୋଡ ଡେସପ୍ୟାଚ ସେଣ୍ଟର କୁ ମୁଖ୍ୟ ନିୟନ୍ତ୍ରଣ କେନ୍ଦ୍ର ଭାବେ ଚୟନ କରାଯାଇଛି । ଯେକୌଣସି ଜରୁରିକାଳୀନ ସ୍ଥିତିର ମୁକାବିଲା ନିମନ୍ତେ ଓଡ଼ିଶା ଏବଂ ପଶ୍ଚିମବଙ୍ଗ ସରକାରଙ୍କ ଶକ୍ତି ବିଭାଗର ବରିଷ୍ଠ ନୋଡାଲ ଅଧିକାରୀଙ୍କୁ ଚୟନ କରାଯାଇଛି। ବାତ୍ୟା କାରଣରୁ ବିଦ୍ୟୁତ ଭିତ୍ତିଭୂମି କ୍ଷତିଗ୍ରସ୍ତ ହେବା କ୍ଷେତ୍ରରେ ରାଜ୍ୟଗୁଡ଼ିକୁ ସହାୟତା କରିବା ଲାଗି ଏନଟିପିସି, ପିଜିସିଆଇଏଲ ଏବଂ ପୋସୋକୋ ଭଳି ରାଷ୍ଟ୍ରାୟତ୍ତ କମ୍ପାନୀଗୁଡ଼ିକ ଯେକୌଣସି ପ୍ରକାରର ପଦକ୍ଷେପ ଗ୍ରହଣ କରିବା ନିମନ୍ତେ ପ୍ରସ୍ତୁତ ରହିଛନ୍ତି। ପିଜିସିଆଇଏ ଏବଂ ଏନଟିପିସି ପକ୍ଷରୁ ଭୁବନେଶ୍ଵର ଏବଂ କୋଲକାତା ଠାରେ 24 ଘଣ୍ଟିଆ ନିୟନ୍ତ୍ରଣ କକ୍ଷ ପ୍ରତିଷ୍ଠା କରାଯାଇଛି। ସେହିପରି ମାନେସାରସ୍ଥିତ ମୁଖ୍ୟାଳୟ ଠାରେ ପିଜିସିଆଇଏଲ ପକ୍ଷରୁ ଆଉ ଏକ 24 ଘଣ୍ଟିଆ ନିୟନ୍ତ୍ରଣ କକ୍ଷ ସ୍ଥାପନ କରାଯାଇଛି।
ଜାତୀୟ ଗ୍ରୀଡ ଅପରେଟର ପୋସୋକୋ ବାତ୍ୟାର ଗତିବିଧି ଉପରେ ନିରନ୍ତର ଦୃଷ୍ଟି ରଖିଛି। ଏନଲଡିସି ଏବଂ ଆରଏଲଡିସି ପକ୍ଷରୁ 17 ଓ 18 ତାରିଖରେ ଆଗୁଆ ମାର୍ଗଦର୍ଶିକା ଜାରି କରାଯାଇଛି। ଜରୁରିକାଳୀନ ପୁନରୁଦ୍ଧାର ବ୍ୟବସ୍ଥା ସହିତ ଯଥେଷ୍ଟ ମାନବ ସମ୍ବଳ ଗୁରୁତ୍ଵପୂର୍ଣ୍ଣ କ୍ଷେତ୍ରରେ ମୁତୟନ କରାଯାଇଛି। ବାତ୍ୟା କାରଣରୁ ବିଦ୍ୟୁତ ସଞ୍ଚାର ବ୍ୟବସ୍ଥାରେ କୌଣସି ପ୍ରକାର କ୍ଷତିର ମୁକାବିଲା ପାଇଁ ସେମାନେ ପ୍ରସ୍ତୁତ ହୋଇ ରହିଛନ୍ତି। ଜରୁରି ସରଞ୍ଜାମ, ପରିବହନ ସାମଗ୍ରୀ, ଡିଜି ସେଟ, ଟ୍ରାନ୍ସଫର୍ମର ତେଲ, ଜରୁରିକାଳୀନ ଆଲୋକ ଏବଂ ଅନ୍ୟ ଆବଶ୍ୟକ ସାମଗ୍ରୀ ମଧ୍ୟ ମହଜୁଦ କରି ରଖାଯାଇଛି। ବିଦ୍ୟୁତ ଭିତ୍ତିଭୂମିରେ କୌଣସି ପ୍ରକାରର କ୍ଷୟକ୍ଷତି ଘଟିଲେ ରାଜ୍ୟ ବିଦ୍ୟୁତ ବିତରଣ କମ୍ପାନୀଗୁନିକୁ ସମସ୍ତ ପ୍ରକାର ସହାୟତା ଯୋଗାଇ ଦିଆଯିବ।
ଆୟୁଷ
ମକର ସଂକ୍ରାନ୍ତି ଦିନ ଆୟୋଜିତ ହେବ ବିଶ୍ୱବ୍ୟାପୀ ସୂର୍ଯ୍ୟ ନମସ୍କାର
ଆୟୁଷ ମନ୍ତ୍ରଣାଳୟ ଜାନୁୟାରୀ ୧୪ତାରିଖ ମକର ସଂକ୍ରାନ୍ତି ଦିନ ବିଶ୍ୱବ୍ୟାପୀ ସୂର୍ଯ୍ୟ ନମସ୍କାର ପ୍ରଦର୍ଶନ ଆୟୋଜନ କରୁଛି । ଏହି ପ୍ରଦର୍ଶନ କାର୍ଯ୍ୟକ୍ରମରେ ୭୫ଲକ୍ଷ ଲୋକ ଯୋଗ ଦେବେ ।
ଏହି ଦିନ ସୂର୍ଯ୍ୟଙ୍କର ଉତ୍ତରାୟଣ ଗତି ଆରମ୍ଭ ହୋଇଥାଏ । ଉତ୍ତମ ସ୍ୱାସ୍ଥ୍ୟ, ଧନ ଓ ସୁଖମୟ ଜୀବନ ପାଇଁ ପ୍ରକୃତି ମାତାଙ୍କୁ ଏହିଦିନ ଧନ୍ୟବାଦ ଅର୍ପଣ କରାଯାଇଥାଏ । ପ୍ରକୃତିର ସମସ୍ତ ଜୀବନ୍ତ ପଦାର୍ଥ ଏବଂ ପ୍ରାଣୀଜଗତ ଉପରେ ସୂର୍ଯ୍ୟଙ୍କର କିରଣ ପଡି ସେମାନଙ୍କୁ ପ୍ରାଣବନ୍ତ କରୁଥିବାରୁ ସୂର୍ଯ୍ୟ ନମସ୍କାର ମାଧ୍ୟମରେ ସୂର୍ଯ୍ୟଙ୍କୁ କୃତଜ୍ଞତା ପ୍ରକାଶ କରାଯାଏ । ସୂର୍ଯ୍ୟ ସମସ୍ତ ଶକ୍ତିର ମୌଳିକ ଉତ୍ସ ହୋଇଥିବାରୁ ଜଟିଳ ଖାଦ୍ୟ ଶୃଙ୍ଖଳର ପରିଚାଳନା ସହିତ ମନୁଷ୍ୟମାନଙ୍କ ଶରୀର ଓ ମନକୁ ଶକ୍ତି ଯୋଗାଇଥାଏ । ବୈଜ୍ଞାନିିକ ଦୃଷ୍ଟି କୋଣରୁ ଦେଖାଯୋଏ ଯେ ସୂର୍ଯ୍ୟ ନମସ୍କାର ଶରୀରର ରୋଗ ପ୍ରତିରୋଧକ ଶକ୍ତି ବଢାଇଥାଏ । ଗତ ମହାମାରୀ ସମୟରେ ଏହାର ଗୁରୁତ୍ୱ ଉପଲବ୍ଧି କରାଯାଇଥିଲା । ଶରୀରରେ ସୂର୍ଯ୍ୟକିରଣ ପଡିଲେ ଭିଟାମିନ୍ ଡି’ ସୃଷ୍ଟି ହୋଇଥାଏ । ବିଶ୍ୱବ୍ୟାପୀ ସମସ୍ତ ଚିକିତ୍ସା ଶାସ୍ତ୍ର ଓ ପଦ୍ଧତି ଏହାକୁ ସ୍ୱୀକାର କରିଛନ୍ତି ।
ସାମୂହିକ ଭାବରେ ସୂର୍ଯ୍ୟ ନମସ୍କାର ଦ୍ୱାରା ଏହି ବାର୍ତ୍ତା ବିଶ୍ୱକୁ ଦିଆଯାଉଛି ଯେ ବିଶ୍ୱରେ ଜଳବାୟୁ ପରିବର୍ତ୍ତନ ଘଟୁଛି । ଆଜିର ବିଶ୍ୱର ତାପମାତ୍ରା ବୃଦ୍ଧି ଦୃଷ୍ଟିରୁ ଦୈନନ୍ଦିନ ଜୀବନରେ ସୌରଶକ୍ତି ବ୍ୟବହାର କରି ବାୟୁମଣ୍ଡଳକୁ ଅଙ୍ଗାରକାମ୍ଳ ଛାଡିବା ପ୍ରକ୍ରିୟା ହ୍ରାସ କରାଯିବା ଉଚିତ । ଅଙ୍ଗାରକାମ୍ଳ ପୃଥିବୀ ପ୍ରତି ବିପଦ ସୃଷ୍ଟି କରିଛି ।
ମକର ସଂକ୍ରାନ୍ତି ଦିନଟିର ଗୁରୁତ୍ୱ ଆମର ସାଂସ୍କୃତିକ, ପରମ୍ପରା ଏବଂ ଅଧ୍ୟାତ୍ମିକ ଜୀବନରେ ରହିଛି । ସୂର୍ଯ୍ୟ ନମସ୍କାରରେ ୮ଟି ଆସନକୁ ୧୨ଟି ପର୍ଯ୍ୟାୟରେ ସମ୍ପୂର୍ଣ୍ଣ କରାଯାଇଥାଏ । ଏହାଦ୍ୱାରା ଶରୀର ଓ ମନ ମଧ୍ୟରେ ସମନ୍ୱୟ ସ୍ଥାପନ ହୋଇଥାଏ । ଏହାକୁ ପ୍ରତ୍ୟୁଷରୁ ଅଭ୍ୟାସ କରାଯିବା ଉଚିତ ।
https://www.75suryanamaskar.com
https://yogacertificationboard.nic.in/suryanamaskar/
https://yoga.ayush.gov.in/suryanamaskar
ଆଦିବାସୀ ବ୍ୟାପାର ମନ୍ତ୍ରଣାଳୟ
ଟ୍ରାଇଫେଡ ଏବଂ ଆର୍ଟ ଅଫ ଲିଭିଂ ଫାଉଣ୍ଡେସନ ସହଯୋଗରେ ଜନଜାତି ଇଣ୍ଡିଆ କାରିଗରଙ୍କୁ ମାଗଣା ରେସନ କିଟ
ଆଦିବାସୀ ବ୍ୟାପାର ଏବଂ ଆର୍ଟ ଅଫ୍ ଲିଭିଂ ଫାଉଣ୍ଡେସନ୍  ଅଧୀନରେ ଟ୍ରାଇଫେଡ ଆଦିବାସୀ ଉଦ୍ୟୋଗକୁ ପ୍ରୋତ୍ସାହିତ କରିବା ପାଇଁ ପ୍ରତ୍ୟେକ ସଂସ୍ଥାର ସମ୍ପୃକ୍ତ କାର୍ଯ୍ୟକ୍ରମରେ ସହଯୋଗ କରିବା ଲାଗି ଏକ ବୁଝାମଣା ପତ୍ରରେ ସ୍ୱାକ୍ଷର କରିଛି । ଆର୍ଟ ଅଫ୍ ଲିଭିଂ ଫାଉଣ୍ଡେସନ ଆବଶ୍ୟକ କରୁଥିବା ଜନଜାତି ଇଣ୍ଡିଆ କାରିଗରମାନଙ୍କୁ ମାଗଣା ରେସନ କିଟ ଯୋଗାଇବାକୁ ସହମତି ହୋଇଛି ।
ଟ୍ରାଇଫେଡ ଆଞ୍ଚଳିକ କାର୍ଯ୍ୟାଳୟଗୁଡିକ ଅଭାବୀ ଆଦିବାସୀ କାରିଗରମାନଙ୍କ ତାଲିକା ପ୍ରସ୍ତୁତ କରିଛନ୍ତି ଏବଂ ଆର୍ଟ ଅଫ୍ ଲିଭିଙ୍ଗର #iStandWithHumanity ଅଭିଯାନ ଅଧୀନରେ ରାସନ କିଟ ବଣ୍ଟନ ପାଇଁ 9,409 ଜଣ ଆଦିବାସୀ କାରିଗରଙ୍କୁ ଚିହ୍ନଟ କରିଛନ୍ତି । ସମସ୍ତ ରାଜ୍ୟରେ AOL କାର୍ଯ୍ୟାଳୟ ସହିତ ଏହାକୁ ସମନ୍ୱିତ କରାଯାଉଛି ।
କ୍ରମିକ ସଂ. ଆଞ୍ଚଳିକ କାର୍ୟ୍ୟାଳୟ ଆବଶ୍ୟକ ରାସନ କିଟ୍ସ
1 ଅହମ୍ମଦାବାଦ 756
2 ଚଣ୍ଡିଗଡ଼ 191
3 ଭୋପାଳ 954
4 ଜୟପୁର 2707
5 କୋଲକାତା 1576
6 ମୁମ୍ବାଇ 817
7 ରାଞ୍ଚି 2017
8 ଦେରାଡୁନ 391
ମୋଟ 9404
10 ମେ’ 2020ରୁ ସାପ୍ତାହିକ ଅପଡେଟଗୁଡିକ ଉପଲବ୍ଧ ହେବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
• ଆରୋଗ୍ୟ ହାର 60 ପ୍ରତିଶତ ଅତିକ୍ରମ କଲା
• ସୁସ୍ଥଙ୍କ ସଂଖ୍ୟାରେ ଆଶାତୀତ ବୃଦ୍ଧି : ଗତ 24 ଘଣ୍ଟାରେ ସୁସ୍ଥ ହୋଇଛନ୍ତି 20,033 ରୋଗୀ
• ସକ୍ରିୟ ମାମଲାଠାରୁ ଆରୋଗ୍ୟଙ୍କ ସଂଖ୍ୟା 1.5 ଲକ୍ଷ ଅଧିକ
• “ପରୀକ୍ଷା, ଚିହ୍ନଟ, ଚିକିତ୍ସା” ରଣନୀତି ଅନୁସରଣ ଦ୍ଵାରା ଗତ 24 ଘଣ୍ଟା ମଧ୍ୟରେ ପରୀକ୍ଷା ହୋଇପାରିଛି 2.4 ଲକ୍ଷ ନମୁନା
କୋଭିଡ-19ର ପ୍ରସ୍ତୁତି ଉପରେ କେନ୍ଦ୍ର କ୍ୟାବିନେଟ ସଚିବ ଆଜି ରାଜ୍ୟ / କେନ୍ଦ୍ରଶାସିତ ଅଞ୍ଚଳ ସହ ଏକ ଉଚ୍ଚସ୍ତରୀୟ ସମୀକ୍ଷା ବୈଠକ କରିଛନ୍ତି ।
କୋଭିଡ-19 ସଂକ୍ରମିତଙ୍କ ମଧ୍ୟରୁ ଆରୋଗ୍ୟଙ୍କ ସଂଖ୍ୟା ଶତକଡା 60 ଭାଗ ଅତିକ୍ରମ କରି ଆଜି 60.73 ପ୍ରତିଶତରେ ପହଞ୍ଚିଛି ।
ସଂକ୍ରମିତଙ୍କୁ ଶୀଘ୍ର ଚିହ୍ନଟ ଏବଂ ସମୟୋଚିତ ଚିକିତ୍ସାର ପରିଚାଳନା ଦ୍ଵାରା ଦୈନିକ ଆରୋଗ୍ୟ ସଂଖ୍ୟା ବୃଦ୍ଧି ପାଇବାରେ ଲାଗିଛି । ଗତ 24 ଘଣ୍ଟା ମଧ୍ୟରେ ଆରୋଗ୍ୟ ହାର ଆଶାତୀତ ବୃଦ୍ଧି ପାଇ 20,033 ସୁସ୍ଥ ହେବା ସହିତ ସମୁଦାୟ ଆରୋଗ୍ୟ ଲାଭ ସଂଖ୍ୟାକୁ 3,79,891ରେ ପହଞ୍ଚିଛି ।
ବର୍ତ୍ତମାନ, 2,27,439 ସକ୍ରିୟ ରୋଗୀ ବିଭିନ୍ନ ଚିକିତ୍ସାଳୟରେ ଚିକିତ୍ସିତ ହେଉଛନ୍ତି ।
ପ୍ରତିରୋଧ, ଧାରଣ ଏବଂ ପରିଚାଳନା ଭଳି ପ୍ରତ୍ୟେକ ସ୍ତରରେ ଉତ୍ତମ ସମନ୍ଵୟ ଯୋଗୁଁ ଆରୋଗ୍ୟ ଏବଂ ସକ୍ରିୟ ମାମଲା ମଧ୍ୟରେ କ୍ରମାଗତ ଭାବରେ ବ୍ୟବଧାନ ହ୍ରାସ ପାଇଛି । ଆଜି ପର୍ଯ୍ୟନ୍ତ, ସକ୍ରିୟ ରୋଗୀ ସଂଖ୍ୟାଠାରୁ ଆରୋଗ୍ୟ ସଂଖ୍ୟା 1,52,452 ଅଧିକ ରହିଛି ।
ପରୀକ୍ଷା, ଚିହ୍ନଟ ଏବଂ ଚିକିତ୍ସା  ବ୍ୟବସ୍ଥାରେ ବିଭିନ୍ନ ପଦକ୍ଷେପ ନିଆଯିବା ଫଳରେ ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳଗୁଡିକରେ ନମୁନା ପରୀକ୍ଷଣ ମାତ୍ରା ଯଥେଷ୍ଟ ବୃଦ୍ଧି ପାଇଛି । ବର୍ତ୍ତମାନ ସୁଦ୍ଧା ପାଖାପାଖି 93 ଲକ୍ଷ ନମୁନା ପରୀକ୍ଷା କରାଯାଇଛି । କେବଳ ଗତ 24 ଘଣ୍ଟା ମଧ୍ୟରେ 2,41,576ଟି ନମୁନା ପରୀକ୍ଷା କରାଯାଇଥିବା ବେଳେ ମୋଟ ସଂଖ୍ୟା 92,97,749 ହୋଇଛି । ପରୀକ୍ଷା ମାଧ୍ୟମ ବୃଦ୍ଧି ପାଇବା ଯୋଗୁଁ ଏହା ଦେଶରେ ସମ୍ଭବ ହୋଇପାରିଛି । 775ଟି ସରକାରୀ ଏବଂ 299ଟି ଘରୋଇ ଏହିପରି ମୋଟ 1074ଟି ପରୀକ୍ଷାଗାରରେ ଏହି ନମୁନା ପରୀକ୍ଷା କରାଯାଉଛି ।
- Real-Time RT PCR based testing labs: 579 
- TrueNat based testing labs: 405 
- CBNAAT based testing labs: 90 
କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ସ୍ୱଳ୍ପ ଲକ୍ଷଣ, ପୂର୍ବ ଲକ୍ଷଣ ଏବଂ ଲକ୍ଷଣ ବିହୀନ କରୋନା ରୋଗୀଙ୍କ ପାଇଁ ସଂଶୋଧିତ ଘରୋଇ ଏକାନ୍ତବାସ ମାର୍ଗଦର୍ଶିକା ଜାରି କରିଛି । ଏହି ମାର୍ଗଦର୍ଶିକା ଗତ ମେ’ ମାସରେ ଜାରି ହୋଇଥିବା ମାର୍ଗଦର୍ଶିକା ପରିବର୍ତ୍ତେ ଲାଗୁ ହେବ । ମାର୍ଗଦର୍ଶିକା ନେଇ ସବିଶେଷ ବିବରଣୀ https://www.mohfw.gov.in/pdf/ RevisedHomeIsolationGuidelines.pdfରେ ପାଇପାରିବେ ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏସିଆନ ଗେମ୍ସ ୨୦୨୨ରେ ମହିଳା ଟିମ ଦ୍ୱାରା ୧୦ ମିଟର ଏୟାର ପିସ୍ତଲ ଟିମ ଇଭେଂଟରେ ରୌପ୍ୟ ପଦକ ଜିତିବା ନେଇ ଖୁସି ବ୍ୟକ୍ତ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହାଙ୍ଗଝୋଉରେ ଏସିଆନ ଗେମ୍ସ ୨୦୨୨ରେ ୧୦ ମିଟର ଏୟାର ପିସ୍ତଲ ମହିଳା ଟିମ ଇଭେଂଟରେ ରୌପ୍ୟ ପଦକ ବିଜୟୀ ହୋଇଥିବା ଦିବ୍ୟା ଥଡିଗୋଲ, ଇଶା ସିଂହ ଓ ପଲକଙ୍କ ମହିଳା ଟିମକୁ ପ୍ରଶଂସା କରିଛନ୍ତି ।
ପ୍ରଧାନମନ୍ତ୍ରୀ ‘ଏକ୍ସ’ରେ ସନେ୍ଦଶ ଦେଇ କହିଛନ୍ତି;
‘‘ଏସିଆନ ଗେମ୍ସରେ ନିଶାନବାଜିରେ ଆଉ ଏକ ପଦକ!
୧୦ ମିଟର ଏୟାର ପିସ୍ତଲ ମହିଳା ଟିମ ଇଭେଂଟରେ ରୌପ୍ୟ ପଦକ ଜିତିବା ନେଇ ଦିବ୍ୟା ଥଡିଗୋଲ, ଇଶା ସିଂହ ଓ ପଲକଙ୍କୁ ଶୁଭେଚ୍ଛା । ସେମାନଙ୍କ ଭବିଷ୍ୟତର ପ୍ରୟାସ ନିମନ୍ତେ ସେମାନଙ୍କୁ ଶୁଭକାମନା! ସେମାନଙ୍କ ସଫଳତା ଅନେକ ଭାବୀ କ୍ରୀଡ଼ାବିତଙ୍କୁ ପ୍ରେରଣା ଯୋଗାଇବ ।’’
Well played Team India!
— Narendra Modi  September 17, 2023
Congratulations on winning the Asia Cup. Our players have shown remarkable skill through the tournament. https://t.co/7uLEGQSXey
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବ୍ରିଟେନ ପ୍ରଧାନମନ୍ତ୍ରୀ ଭାବେ ନିର୍ବାଚିତ ଋଷି ସୁନକଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବ୍ରିଟେନର ପରବର୍ତ୍ତୀ ପ୍ରଧାନମନ୍ତ୍ରୀ ହେବାକୁ ଯାଉଥିବା ଶ୍ରୀ ଋଷି ସୁନକଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ହାର୍ଦ୍ଦିକ ଅଭିନନ୍ଦନ @RishiSunak! ବ୍ରିଟେନ ପ୍ରଧାନମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିବାକୁ ଯାଉଥିବାରୁ ଆପଣଙ୍କ ସହ ମିଳିତ ଭାବେ ବୈଶିକ ପ୍ରସଙ୍ଗ ସହ ୨୦୩୦ ରୋଡମ୍ୟାପ କାର୍ଯ୍ୟାନ୍ୱୟନ ପାଇଁ ମୁଁ ଆଗ୍ରହୀ । ଐତିହାସିକ ସମ୍ପର୍କକୁ ଆମେ ଆଧୁନିକ ଭାଗିଦାରୀରେ ପରିଣତ କରିବାକୁ ଯାଉଥିବାରୁ ବ୍ରିଟେନର ଭରତୀୟଙ୍କ ‘ଜୀବନ୍ତ ସେତୁ’କୁ ସ୍ୱତନ୍ତ୍ର ଦୀପାବଳି ଶୁଭେଚ୍ଛା ।”
SR
(
ରେଳ ମନ୍ତ୍ରଣାଳୟ
ଇସ୍ପାତ ଓ ପୁରୀ-ଦୁର୍ଗ ଏକ୍ସପ୍ରେସ ଡୁଙ୍ଗୁରିପାଲି ଷ୍ଟେସନ ଠାରେ ରହଣି କରିବ
କୁହୁଡ଼ି ଠାରେ ରାଜ୍ୟରଣୀ ଏକ୍ସପ୍ରେସ ରହଣି କରିବ
ପୁରୀ-ଦୁର୍ଗ-ପୁରୀ ଏକ୍ସପ୍ରେସ ମଞ୍ଚେଶ୍ୱରରେ ରହଣି କରିବ
ଯାତ୍ରୀମାନଙ୍କ ସୁବିଧା ତଥା ଯାତ୍ରୀମାନଙ୍କ ଚାହିଦାକୁ ଦୃଷ୍ଟିରେ ରଖି ପରୀକ୍ଷାମୂଳକ ଭିତ୍ତିରେ ଡୁଙ୍ଗୁରିପାଲି ଷ୍ଟେସନରେ ହାଓଡ଼ା-ଟିଟିଲାଗଡ / କାଣ୍ଟାବାଞ୍ଜୀ-ହାଓଡ଼ା ଇସ୍ପାତ ଏକ୍ସପ୍ରେସ ଏବଂ ପୁରୀ-ଦୁର୍ଗ-ପୁରୀ ଏକ୍ସପ୍ରେସର ରହଣି ସୁବିଧା ପ୍ରଦାନ କରିବାକୁ ନିଷ୍ପତ୍ତି ନିଆଯାଇଛି |
ଡୁଙ୍ଗୁରିପାଲିରେ ରହଣି କରିବାକୁଥିବା ଇସ୍ପାତ ଏକ୍ସପ୍ରେସ:
22861/22862 ହାଓଡ଼ା-କାଣ୍ଟାବାଞ୍ଜୀ-ହାଓଡ଼ା ଇସ୍ପାତ ଏକ୍ସପ୍ରେସ ଉଭୟ ଦିଗରୁ ଜୁନ୍ 2 ତାରିଖ ଠାରୁ ଡୁଙ୍ଗୁରିପାଲି ଷ୍ଟେସନରେ ଅତିରିକ୍ତ ରହଣି କରିବ | ସେହିଭଳି, 12871/12872 ହାଓଡ଼ା-ଟିଟିଲାଗଡ଼-ହାଓଡ଼ା ଇସ୍ପାତ ଏକ୍ସପ୍ରେସ ଜୁନ୍ 3 ତାରିଖ ଠାରୁ ହାଓଡ଼ରୁ ଏବଂ ଟିଟିଲାଗଡରୁ 4 ଜୁନ୍ ଠାରୁ ଡୁଙ୍ଗୁରିପାଲି ଷ୍ଟେସନରେ ରହଣି କରିବ | ହାଓଡ଼ାରୁ ଏହି ଟ୍ରେନ୍ ସନ୍ଧ୍ୟା 05ଘ.18ମି.ରେ ଡୁଙ୍ଗୁରିପାଲିରେ ପହଞ୍ଚିବ ଏବଂ ସନ୍ଧ୍ୟା 05ଘ.20ମି.ରେ ଛାଡିବ | ଫେରିବା ମାର୍ଗରେ କାଣ୍ଟାବାଞ୍ଜୀ / ଟିଟିଲାଗଡରୁ ଏହି ଟ୍ରେନ ଡୁଙ୍ଗୁରିପାଲିରେ ସକାଳ 06ଘ.50ମି.ରେ ପହଞ୍ଚିବ ଏବଂ 06ଘ.52ମି.ରେ ଛାଡିବ |
ଡୁଙ୍ଗୁରିପାଲିରେ ରହଣି କରିବାକୁଥିବା ପୁରୀ-ଦୁର୍ଗ-ପୁରୀ ଏକ୍ସପ୍ରେସ:
18425/18426 ପୁରୀ-ଦୁର୍ଗ-ପୁରୀ ଏକ୍ସପ୍ରେସ ପୁରୀରୁ ଜୁନ୍ ପହିଲା ଠାରୁ ଏବଂ ଦୁର୍ଗରୁ 2 ଜୁନ୍ 2023 ଠାରୁ ଡୁଙ୍ଗୁରିପାଲି ଷ୍ଟେସନରେ ରହଣି କରିବ | ପୁରୀରୁ ଏହି ଟ୍ରେନ୍ ଡୁଙ୍ଗୁରିପାଲିରେ ଭୋର 03ଘ.45ମି.ରେ ପହଞ୍ଚିବ ଏବଂଭୋର 03ଘ.47ମି.ରେ ଛାଡିବ | ଫେରିବା ମାର୍ଗରେ ଦୁର୍ଗରୁ ଏହି ଟ୍ରେନ୍ ଡୁଙ୍ଗୁରିପାଲିରେ ରାତ୍ରି 10ଘ.48ମି.ରେ ପହଞ୍ଚିବ ଏବଂ ରାତ୍ରି 10ଘ.50ମି.ରେ ଛାଡିବ |
କୁହୁଡ଼ି ଠାରେ ରହଣି କରିବାକୁଥିବା ରାଜ୍ୟରାଣୀ ଏକ୍ସପ୍ରେସ:
18117/18118 ରାଉରକେଲା-ଗୁଣୁପୁର-ରାଉରକେଲା ରାଜ୍ୟରାଣୀ ଏକ୍ସପ୍ରେସ ରାଉରକେଲାରୁ 3 ଜୁନ୍ ଠାରୁ ଏବଂ ଗୁଣୁପୁରରୁ 4 ଜୁନ୍ ଠାରୁ କୁହୁଡ଼ି ଷ୍ଟେସନରେ ରହଣି କରିବ | ରାଉରକେଲା ଠାରୁ ଏହି ଟ୍ରେନ୍ ସକାଳ 07ଘ.22ମି.ରେ କୁହୁଡ଼ିରେ ପହଞ୍ଚିବ ଏବଂ ସକାଳ 07ଘ.24ମି.ରେ ଛାଡିବ | ଫେରିବା ମାର୍ଗରେ ଗୁଣୁପୁରରୁ ଏହି ଟ୍ରେନ୍ କୁହୁଡ଼ିରେ ରାତ୍ରି 08ଘ.41ମି.ରେ ପହଞ୍ଚିବ ଏବଂ ରାତ୍ରି 08ଘ.43ମି.ରେ ଛାଡିବ |
ପୁରୀ-ଦୁର୍ଗ-ପୁରୀ ଏକ୍ସପ୍ରେସ ମଞ୍ଚେଶ୍ୱରରେ ରହଣି କରିବ:
18425/18426 ପୁରୀ-ଦୁର୍ଗ-ପୁରୀ ଏକ୍ସପ୍ରେସ ଉଭୟ ଦିଗରୁ 4 ଜୁନ୍ 2023 ଠାରୁ ମଞ୍ଚେଶ୍ୱର ଷ୍ଟେସନରେ ଅତିରିକ୍ତ ରହଣି କରିବ | ପୁରୀରୁ ଏହି ଟ୍ରେନ୍ ରାତ୍ରି 08ଘ.42ମି.ରେ ମଞ୍ଚେଶ୍ୱରରେ ପହଞ୍ଚିବ ଏବଂ ରାତ୍ରି 08ଘ.44ମି.ରେ ଛାଡିବ | ଫେରିବା ମାର୍ଗରେ ଦୁର୍ଗରୁ ଏହି ଟ୍ରେନ୍ ମଞ୍ଚେଶ୍ୱରରେ ସକାଳ 06ଘ.55ମି.ରେ ପହଞ୍ଚିବ ଏବଂ ସକାଳ 06ଘ.57ମି.ରେ ଛାଡିବ |
ପୂର୍ବତଟ ରେଳପଥ ପକ୍ଷରୁ ଗତକାଲି ଘୋଷଣା କରାଯାଇଥିବା ଟ୍ରେନ ମାନଙ୍କର ବିଭିନ୍ନ ଷ୍ଟେସନ ମାନଙ୍କ ଠାରେ ଅତିରିକ୍ତ ରହଣି  କୁ ମିଶାଇ ବର୍ତ୍ତମାନ 25 ଟି ଟ୍ରେନ୍ 10 ଟି ଷ୍ଟେସନରେ ଠାରେ ଅତିରିକ୍ତ ରହଣି ବ୍ୟବସ୍ଥା କରିବ |
RoM
(Visitor Counter : 9
ପ୍ରତିରକ୍ଷା ମନ୍ତ୍ରଣାଳୟ
ପ୍ରତିରକ୍ଷା ସହଯୋଗକୁ ସୁଦୃଢ କରିବାକୁ ଆଗ୍ରାରେ ଭାରତ-ଆମେରିକା ଊନବିଂଶ ସାମରିକ ବୈଠକ ଅନୁଷ୍ଠିତ
ପ୍ରତିରକ୍ଷା ସହଯୋଗକୁ ଅଧିକ ସୁଦୃଢ କରିବା ପାଇଁ ଉତ୍ତରପ୍ରଦେଶର ଆଗ୍ରାଠାରେ ଗତ ମଙ୍ଗଳବାର ଆମେରିକା ଓ ଭାରତ ମଧ୍ୟରେ ଊନବିଂଶ ସାମରିକ ସହଯୋଗ ଗୋଷ୍ଠୀ ବୈଠକ ଅନୁଷ୍ଠିତ ହୋଇଯାଇଛି । ଏମ୍ସିଜି ବା ମିଲିଟାରୀ କୋପେରସନ ଗ୍ରୁପ ଭାବେ ପରିଚିତ ଏହି ବୈଠକରେ ଭାରତ ପକ୍ଷରୁ ସିଆଏସସି ର ଇଣ୍ଡିଗ୍ରେଡେଟ ଡିଫେନ୍ସ ଷ୍ଟାଫ ମୁଖ୍ୟ ଏୟାର ମାର୍ଶଲ ବି. ଆର. କୃଷ୍ଣ ଏବଂ ଆମେରିକା ପକ୍ଷରୁ ସେଠାକାର ଇଣ୍ଡୋ-ପ୍ୟାସିଫିକ୍ କମାଣ୍ଡର ଲେଫ୍ଟନାଣ୍ଟ ଜେନେରାଲ ଷ୍ଟିଫେନ ଡି ସ୍କେଲନ୍କା ମିଳିତଭାବେ ଅଧ୍ୟକ୍ଷତା କରିଥିଲେ । ଆଲୋଚନାରେ ବର୍ତ୍ତମାନ ଦୁଇ ଦେଶ ମଧ୍ୟରେ ଥିବା ପ୍ରତିରକ୍ଷା ସହଯୋଗକୁ ଅଧିକ ସୁଦୃଢ କରିବା ଉପରେ ଗୁରୁ୍ତ୍ୱ ଆରୋପ କରାଯାଇଥିଲା । ବର୍ତ୍ତମାନର ସାମରିକ ସହଯୋଗ ପରିସର ଭିତରେ ଆଉ ଅଧିକ କ’ଣ କରାଯାଇପାରେ ସେ ବିଷୟରେ ମଧ୍ୟ ଉଭୟ ପକ୍ଷ ଆଲୋଚନା କରିଥିଲେ ।
ଦୁଇଦେଶ ମଧ୍ୟରେ ସାମରିକ ସହଯୋଗକୁ ସୁଦୃଢ କରିବାକୁ କାମ କରିବା ନିମନ୍ତେ ଭାରତ-ଆମେରିକା ଏମ୍ସିଜି, ଏକ ମଞ୍ଚ ଭାବେ ଗଠିତ ହୋଇଛି । ଏହି ମଞ୍ଚରେ ସାମରିକ ସହଯୋଗ ବୃଦ୍ଧି ପାଇଁ ଦୁଇପକ୍ଷ ମଧ୍ୟରେ ନିୟମିତ ଆଲୋଚନା କରିବାକୁ ବ୍ୟବସ୍ଥା ରହିଛି । ବିଶେଷଭାବେ ରଣକୌଶଳାତ୍ମକ କ୍ଷେତ୍ର ଓ ସାମରିକ କାର୍ଯ୍ୟାନୁଷ୍ଠାନ ବା ଅଭିଯାନ କ୍ଷେତ୍ରରେ କିପରି ଦୁଇପକ୍ଷର ସାମରିକ ସଦର କାର୍ଯ୍ୟାଳୟ ମଧ୍ୟରେ ନିୟମିତ ସମ୍ପର୍କ ରକ୍ଷା କରାଯାଇପାରିବ ସେଥିପାଇଁ ଏମ୍ସିଜି କାର୍ଯ୍ୟ କରୁଛି । ଭାରତର ଇଣ୍ଟିଗ୍ରେଟେଡ ଡିଫେନ୍ସ ଷ୍ଟାଫ ଓ ଆମେରିକାର ଇଣ୍ଡୋ-ପ୍ୟାସିଫିକ କମାଣ୍ଡ ମଧ୍ୟରେ ଏହା ଦ୍ୱାରା ସିଧାସଳଖ ସମ୍ପର୍କ ସ୍ଥାପନ ସମ୍ଭବ ହୋଇଛି ।
ଜଳ ଶକ୍ତି ମନ୍ତ୍ରଣାଳୟ
ଜଳ ସମ୍ପଦ ବିକାଶ ଏବଂ ପରିଚାଳନା କ୍ଷେତ୍ରରେ ସହଯୋଗ ଉପରେ ଭାରତ ଏବଂ ଡେନମାର୍କ ମଧ୍ୟରେ ଏକ ବୁଝାମଣାପତ୍ର ସ୍ୱାକ୍ଷରକୁ କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଜଳ ସମ୍ପଦ ବିକାଶ ଏବଂ ପରିଚାଳନା କ୍ଷେତ୍ରରେ ସହଯୋଗ ଉପରେ ଭାରତ ଏବଂ ଡେନମାର୍କ ମଧ୍ୟରେ ସ୍ୱାକ୍ଷରିତ ଏକ ବୁଝାମଣାପତ୍ର  ବିଷୟରେ ଅବଗତ କରାଯାଇଛି ।
ବୁଝାମଣାପତ୍ରରେ ସହଯୋଗର ବ୍ୟାପକ କ୍ଷେତ୍ର ଗୁଡ଼ିକ ହେଉଛି:
- ଡିଜିଟାଲାଇଜେସନ୍ ଏବଂ ସୂଚନା ବ୍ୟବହାରର ସହଜତା
- ସମନ୍ୱିତ ଏବଂ ସ୍ମାର୍ଟ ଜଳ ଉତ୍ସ ବିକାଶ ଏବଂ ପରିଚାଳନା;
- ଜଳ ପ୍ରବେଶ କରୁଥିବା ମୃତ୍ତିକାର ମ୍ୟାପିଙ୍ଗ୍, ଭୂତଳ ଜଳ ମଡେଲିଂ, ମନିଟରିଂ ଏବଂ ରିଚାର୍ଜ;
- ଘର ଗୁଡିକୁ ଦକ୍ଷ ଏବଂ ନିରନ୍ତର ଜଳ ଯୋଗାଣ, ଅଣ-ରାଜସ୍ୱ ଜଳ ହ୍ରାସ ଏବଂ ଶକ୍ତି ସଂରକ୍ଷଣ ସହିତ;
- ବ୍ୟବହାରତା, ସ୍ଥିରତା ଏବଂ ଅର୍ଥନୈତିକ ବିକାଶ ପାଇଁ ନଦୀ ଓ ଜଳ ଉତ୍ସର ବିକାଶ;
- ଜଳ ଗୁଣବତ୍ତା ମନିଟରିଂ ଏବଂ ପରିଚାଳନା;
ବର୍ଜ୍ୟଜଳର ପୁନଃ ବ୍ୟବହାର ପାଇଁ ବୃତ୍ତାକାର ଅର୍ଥନୀତି ସହିତ ନର୍ଦ୍ଦମାଜଳ / ବର୍ଜ୍ୟଜଳର ବିଶୋଧନ, ବ୍ୟାପକ ପଙ୍କ ପରିଚାଳନା ଏବଂ ଜଳ ଯୋଗାଣ ଏବଂ ପରିମଳ କ୍ଷେତ୍ରରେ ଅକ୍ଷୟ ଶକ୍ତିର ସର୍ବାଧିକ ବ୍ୟବହାରକୁ ଅନ୍ତର୍ଭୁକ୍ତ କରିବା;
- ପ୍ରାକୃତିକ ସମାଧାନ ସହିତ ଜଳବାୟୁ ପରିବର୍ତ୍ତନ ହ୍ରାସ ଏବଂ ଗ୍ରହଣଶୀଳତା
- ସହରାଞ୍ଚଳ ବନ୍ୟା ପରିଚାଳନା ସହିତ ନଦୀ କୈନ୍ଦ୍ରିକ ସହରୀ ଯୋଜନା
- ସହର ଆଖପାଖ ଏବଂ ଗ୍ରାମାଞ୍ଚଳରେ ପ୍ରାକୃତିକ ତରଳ ବର୍ଜ୍ୟବସ୍ତୁ ହ୍ରାସ ପାଇଁ ପଦକ୍ଷେପ
ଏହି ବୁଝାମଣା ଜଳ ସମ୍ପଦ ବିକାଶ ଏବଂ ପରିଚାଳନା କ୍ଷେତ୍ରରେ ସହଯୋଗକୁ ବ୍ୟାପକ ଭାବେ ମଜବୁତ କରିବ; ଗ୍ରାମୀଣ ଜଳ ଯୋଗାଣ; ଏବଂ ସହଯୋଗ ପରିସରରେ ଅଧିକାରୀ, ଶିକ୍ଷାବିତ, ଜଳ କ୍ଷେତ୍ର ଏବଂ ଶିଳ୍ପ ମଧ୍ୟରେ ପ୍ରତ୍ୟକ୍ଷ ସହଯୋଗ ମାଧ୍ୟମରେ ନର୍ଦ୍ଦମାଜଳ / ବର୍ଜ୍ୟଜଳ ବିଶୋଧନ କରିବ ।
ପୃଷ୍ଠଭୂମି:
ଡେନମାର୍କର ପ୍ରଧାନମନ୍ତ୍ରୀ ସୁଶ୍ରୀ ମେଟେ ଫ୍ରେଡେରିକସେନ୍ ଏବଂ ଭାରତର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୮ ସେପ୍ଟେମ୍ବର ୨୦୨୦ ରେ ଭାରତ ଏବଂ ଡେନମାର୍କ ମଧ୍ୟରେ ଏକ ଭର୍ଚୁଆଲ୍ ଶିଖର ସମ୍ମିଳନୀରେ ସହ ଅଧ୍ୟକ୍ଷତା କରିଥିଲେ ଏବଂ ଦୁଇ ଦେଶ ମଧ୍ୟରେ ସବୁଜ ରଣନୀତିକ ସହଯୋଗ ପ୍ରତିଷ୍ଠା ଉପରେ ମିଳିତ ବିବୃତ୍ତି ଜାରି କରିଥିଲେ । ମିଳିତ ବିବୃତ୍ତିଟି ବାସ୍ତବରେ ପରିବେଶ / ଜଳ ଏବଂ ବୃତ୍ତାକାର ଅର୍ଥନୀତି ଏବଂ ସ୍ମାର୍ଟ ସିଟି ସମେତ ସ୍ଥାୟୀ ସହରୀ ବିକାଶ କ୍ଷେତ୍ରରେ ସହଯୋଗର ପରିକଳ୍ପନା କରିଛି ।
ପ୍ରଧାନମନ୍ତ୍ରୀଙ୍କୁ ଭେଟିବା ପରେ ଡେନମାର୍କର ପ୍ରଧାନମନ୍ତ୍ରୀ ଶ୍ରୀମତୀ ମେଟେ ଫ୍ରେଡେରିକସେନ୍ ୦୯ ଅକ୍ଟୋବର ୨୦୨୧ ରେ ଭାରତ ଗସ୍ତ ସମୟରେ ସବୁଜ ରଣନୀତିକ ସହଯୋଗ ଉପରେ ଅନ୍ୟମାନଙ୍କ ମଧ୍ୟରେ ପ୍ରଧାନମନ୍ତ୍ରୀ ଏହି ମିଳିତ ବିବୃତ୍ତିକୁ ଅନୁସରଣ କରିଥିଲେ:
- ସ୍ମାର୍ଟ ଜଳ ଉତ୍ସ ପରିଚାଳନା ପାଇଁ ସେଣ୍ଟର ଅଫ୍ ଏକ୍ସଲେନ୍ସ ପ୍ରତିଷ୍ଠା 
- ପାନଜୀର ସ୍ମାର୍ଟ ସିଟି ପରୀକ୍ଷାଗାର ଆଧାରରେ ବାରାଣାସୀରେ ନଦୀ ସଫେଇ ପାଇଁ ଏକ ପରୀକ୍ଷାଗାର ପ୍ରତିଷ୍ଠା ।
ଭାରତର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡେନମାର୍କ ଗସ୍ତ କରିବା ସମୟରେ ଭାରତ ସରକାରଙ୍କ ଜଳ ଶକ୍ତି ମନ୍ତ୍ରଣାଳୟ ଏବଂ ଏବଂ ଡେନମାର୍କ ସରକାରଙ୍କ ପରିବେଶ ମନ୍ତ୍ରଣାଳୟ ମଧ୍ୟରେ ୩ ମଇ, ୨୦୨୨ରେ ଏକ ରାଜିନାମା ସ୍ୱାକ୍ଷରିତ ହୋଇଛି । ଏକ ବ୍ୟାପକ ଆଗ୍ରହପତ୍ରରେ ପ୍ରବେଶ କରିବା ଉଦ୍ଦେଶ୍ୟରେ ଏହି ରାଜିନାମା ସ୍ୱାକ୍ଷରିତ ହୋଇଛି ଯାହା ଦୁଇଟି ନୂତନ ପଦକ୍ଷେପକୁ ଅନ୍ତର୍ଭୁକ୍ତ କରିବ; ସ୍ମାର୍ଟ ଜଳ ସମ୍ପଦ ପରିଚାଳନା ପାଇଁ ଏକ ଉତ୍କର୍ଷ କେନ୍ଦ୍ର ଏବଂ ବାରାଣାସୀର ସ୍ୱଚ୍ଛ ନଦୀ ଜଳ ଉପରେ ଏକ ସ୍ମାର୍ଟ ପରୀକ୍ଷାଗାର । ପ୍ରସ୍ତାବିତ ସହଯୋଗର ମୌଳିକ ଉଦ୍ଦେଶ୍ୟ ହେଉଛି ସାମଗ୍ରିକ ଏବଂ ସ୍ଥାୟୀ ଆଭିମୁଖ୍ୟ ମାଧ୍ୟମରେ ବର୍ତ୍ତମାନ ଏବଂ ଭବିଷ୍ୟତର ଆବଶ୍ୟକତା ପୂରଣ କରିବା ପାଇଁ ନିରାପଦ ଏବଂ ସୁରକ୍ଷିତ ଜଳ ସୁନିଶ୍ଚିତ କରିବା ।
ମାନ୍ୟବର ଜଳ ଶକ୍ତି ମନ୍ତ୍ରୀଙ୍କ ନେମାର୍କ ଗସ୍ତ ସମୟରେ ଆଗ୍ରହପତ୍ରକୁ ଅନୁସରଣ କରି ଭାରତ ସରକାରଙ୍କ ଜଳସମ୍ପଦ ବିଭାଗ, ଗ୍ରାମ୍ୟ ଉନ୍ନୟନ ଏବଂ ଗଙ୍ଗା ସଫେଇ ଏବଂ ଡେନମାର୍କ ସରକାରଙ୍କ ପରିବେଶ ମନ୍ତ୍ରଣାଳୟ ମଧ୍ୟରେ ଏକ ବୁଝାମଣା ୧୨.୦୯.୨୦୨୨ ରେ ହୋଇଥିଲା ।
HS
(Visitor Counter : 88
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆହ୍ଵାନମୂଳକ ପରିସ୍ଥିତିରେ ଭାରତ-ବ୍ରାଜିଲ ବନ୍ଧୁତ୍ଵ ସବୁଠାରୁ ସୁଦୃଢ ବୋଲି କହିଲେ ପ୍ରଧାନମନ୍ତ୍ରୀ
ଆହ୍ଵାନମୂଳକ ପରିସ୍ଥିତିରେ ଭାରତ-ବ୍ରାଜିଲ ବନ୍ଧୁତ୍ଵ ପୂର୍ବାପେକ୍ଷା ଅଧିକ ନିବିଡ ହୋଇଛି ବୋଲି ପ୍ରଧାନମନ୍ତ୍ରୀ କହିଛନ୍ତି । ଭାରତ ବ୍ରାଜିଲକୁ ହାଇଡ୍ରୋକ୍ସିକ୍ଳୋରୋକ୍ଵିନ ଯୋଗାଣ ନେଇ ବ୍ରାଜିଲ ରାଷ୍ଟ୍ରପତି ମିଷ୍ଟର ଜେଆର ଏମ. ବୋଲ୍ସୋନାରୋଙ୍କ କୃତଜ୍ଞତା ପରିପ୍ରେକ୍ଷୀରେ ପ୍ରଧାନମନ୍ତ୍ରୀ ଶ୍ରୀ ମୋଦୀ ଏକ ଟ୍ଵିଟ ଜରିଆରେ ଏହା କହିଛନ୍ତି । ମହାମାରୀ କାଳରେ ଭାରତ ମାନବିକତାର ରକ୍ଷା ପାଇଁ ଅଙ୍ଗୀକାରବଦ୍ଧ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଗୁରୁ ଗ୍ରନ୍ଥ ସାହେବ ଜୀଙ୍କ ପ୍ରକାଶ ପର୍ବ ଅବସରରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀ ବିଶେଷ କରି ଶିଖ ସମ୍ପ୍ରଦାୟକୁ ଶ୍ରୀ ଗୁରୁ ଗ୍ରନ୍ଥ ସାହେବ ଜୀଙ୍କ ପ୍ରକାଶ ପର୍ବ ଅବସରରେ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆଜି ଶ୍ରୀ ଗୁରୁ ଗ୍ରନ୍ଥ ସାହେବ ଜୀଙ୍କ ପ୍ରକାଶ ପର୍ବର ପବିତ୍ର ଅବସରରେ ସମସ୍ତଙ୍କୁ ବିଶେଷ କରି ଶିଖ ସମ୍ପ୍ରଦାୟକୁ ଶୁଭେଚ୍ଛା ଜଣାଉଛି । ଶ୍ରୀ ଗୁରୁ ଗ୍ରନ୍ଥ ସାହେବ ଜୀଙ୍କ ପବିତ୍ର ଶିକ୍ଷା ଲକ୍ଷ ଲକ୍ଷ ଲୋକଙ୍କୁ ସଶକ୍ତ କରିବା ସହ ସମାଜକୁ ନ୍ୟାୟପୂର୍ଣ୍ଣ, ସମାବେଶୀ ଓ ସହାନୁଭୂତିଶୀଳ କରିଛି ।”
SR
(
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
ଆସନ୍ତାକାଲି ଉଦ୍ଘାଟିତ ହେବ ସଡକ ସୁରକ୍ଷା ମାସ
ସଡ଼କ ସୁରକ୍ଷା ଦିଗରେ ସଚେତନତା ସୃଷ୍ଟି କରିବା ଏବଂ ଭାରତରେ ସଡ଼କ ଦୁର୍ଘଟଣାକୁ ହ୍ରାସ କରିବା ପାଇଁ ଆସନ୍ତାକାଲି ଜାତୀୟ ସଡକ ସୁରକ୍ଷା ମାସ ମହୋତ୍ସବ ଉଦ୍ଘାଟିତ ହେବାକୁ ଯାଉଛି । ବିଜ୍ଞାନ ଭବନଠାରେ ଆସନ୍ତାକାଲି ଏହି ମହୋତ୍ସବର ଉଦ୍ଘାଟନୀ କାର୍ଯ୍ୟକ୍ରମ କରାଯିବା ପାଇଁ ସ୍ଥିର ହୋଇଛି । କେନ୍ଦ୍ର ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂ ଏବଂ କେନ୍ଦ୍ର ସଡ଼କ ପରିବହନ ଓ ରାଜପଥ ତଥା ଏମଏସଏମଇ ମନ୍ତ୍ରୀ ଶ୍ରୀ ନିତିନ ଗଡକରୀ ଏହାକୁ ଉଦ୍ଘାଟନ କରିବେ । କେନ୍ଦ୍ର ସଡକ ପରିବହନ ଓ ରାଜପଥ ରାଷ୍ଟ୍ରମନ୍ତ୍ରୀ ଜେନେରାଲ  ଶ୍ରୀ ଭି.କେ ସିଂ ଏବଂ ନୀତି ଆୟୋଗ ସିଇଓ ଶ୍ରୀ ଅମିତାଭ କାନ୍ତ ମଧ୍ୟ ଏଥିରେ ଅଂଶଗ୍ରହଣ କରିବେ ।
ଏହି ମାସିକିଆ କାର୍ଯ୍ୟକ୍ରମରେ ସଡକ ସୁରକ୍ଷା ଉପରେ ଏକ ଚଳଚ୍ଚିତ୍ରର ଶୁଭାରମ୍ଭ, ୱାଘା ବର୍ଡରରୁ କନ୍ୟାକୁମାରୀ ପର୍ଯ୍ୟନ୍ତ ଏକ ଜାତୀୟ ଚାମ୍ପିଅନସିପ ସେଫ ସ୍ପିଡ ଚ୍ୟାଲେଞ୍ଜର ଶୁଭାରମ୍ଭ ଏବଂ ସଡକ ସୁରକ୍ଷା ପାଇଁ ପୁରସ୍କାର ପ୍ରଦାନ ଇତ୍ୟାଦି କାର୍ଯ୍ୟକ୍ରମ ରହିଛି । ରାଜ୍ୟ ସରକାର, ବେସରକାରୀ ସଂସ୍ଥା ଏବଂ ବୀମା କମ୍ପାନୀଗୁଡିକ ସେମିନାର, ୱାକାଥନ, ପୋଷ୍ଟର ତିଆରି ପ୍ରତିଯୋଗିତା ଦ୍ୱାରା ସଚେତନତା ସୃଷ୍ଟି କାର୍ଯ୍ୟକ୍ରମରେ ମଧ୍ୟ ଅଂଶଗ୍ରହଣ କରିବେ ।